10. การควบคุมภายใน

บริษัทฯ ได้มีการแต่งตั้งคณะกรรมการตรวจสอบ (Audit Committee) ครั้งที่ 4 ในปี 2551
เพื่อทำหน้าที่กำกับดูแลการดำเนินงานและการบริหารของบริษัทฯ
ผลสรุปรายงานการตรวจสอบภายในอยู่ในระดับน่าพอใจพอสมควร
ซึ่งคณะกรรมการตรวจสอบได้ให้คำปรึกษาชี้แจงและแนะนำต่อผู้บริหาร
เพื่อให้ระบบการกำกับดูแลภายในมีประสิทธิภาพยิ่งขึ้น

ตามที่ผู้สอบบัญชี บริษัท บัญชีกิจ จำกัด ได้ตรวจสอบงบการเงินของบริษัท เอเซียไฟเบอร์ จำกัด
(มหาชน) สำหรับปีสิ้นสุดวันที่ 30 มิถุนายน 2551 ตามมาตราฐานการสอบบัญชีที่รับรองทั่วไป
และได้เสนอรายงานการตรวจสอบงบการเงินดังกล่าวต่อผู้ถือหุ้นว่างบการเงินสำหรับปีสิ้นสุดวันที่ 30
มิถุนายน 2551 แสดงฐานะการเงิน ณ วันที่ 30 มิถุนายน 2551
และผลการดำเนินงานและกระแสเงินสดสำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

. นอกจากนี้
จากการปฏิบัติงานสอบทานงบการเงินรายไตรมาสและตรวจสอบงบการเงินสำหรับปีดังกล่าว
สำนักงานได้ขอให้ข้อมูลเพิ่มเติมเกี่ยวกับเรื่องต่าง ๆ ดังต่อไปนี้

ประเด็นสำคัญจากการตรวจสอบ

1. ณ วันที่ 30 มิถุนายน 2551 บริษัทมีลูกหนี้การค้าที่ค้างชำระเป็นเวลานาน (เกินกว่า 6 เดือน)
จากบริษัทที่เกี่ยวข้องสองแห่ง (บริษัท ไทยฟาร์อีสต์ จำกัด และบริษัท ที.เอฟ.อี.เทรดดิ้ง จำกัด)
เป็นจำนวนเงินรวม 126.1 ล้านบาท และ 126.4 ล้านบาท ตามลำดับ (ยอดหนี้จากบริษัทดังกล่าว
ณ วันที่ 30 มิถุนายน 2550 และ 2549 มีจำนวนเงินรวม 126.3 ล้านบาท และ 127.0 ล้านบาท
ตามลำดับ) ลูกหนี้การค้าดังกล่าวมีที่ดินพร้อมสิ่งปลูกสร้างมาจำนองเป็นหลักประกัน
ราคาประเมินโดยถือตามรายงานการประเมินราคาโดยบริษัทประเมินราคาทรัพย์สินอิสระลงวันที่ 27
กุมภาพันธ์ 2549 มีมูลค่าตลาดจำนวน 93.5 ล้านบาทและมีมูลค่าบังคับขายจำนวนเงิน 56.1
ล้านบาท
ตามหลักความระมัดระวังบริษัทได้ตั้งค่าเผื่อหนี้สงสัยจะสูญสำหรับลูกหนี้ดังกล่าวเป็นจำนวนเงิน 71.0
ล้านบาท ณ วันที่ 30 มิถุนายน 2550 และ 2549
ฝ่ายบริหารเชื่อว่าค่าเผื่อหนี้สงสัยจะสูญดังกล่าวเพียงพอ
สำหรับผลขาดทุนที่อาจเกิดขึ้นจากผลต่างระหว่างราคาประเมินของทรัพย์สินและยอดคงเหลือของลูกหนี้ดังกล่าว
อย่างไรก็ตาม
ฝ่ายบริหารไม่มีนโยบายที่จะยึดทรัพย์สินที่ค้ำประกันจากลูกหนี้ดังกล่าวเพื่อขายทอดตลาดในขณะนี้
เนื่องจากลูกหนี้ดังกล่าวยังดำเนินธุรกิจตามปกติ

  จากการตรวจสอบบัญชีสินค้าคงเหลือ ณ วันที่ 30 มิถุนายน 2551
  พบประเด็นสำคัญจากการตรวจสอบดังนี้

  การตั้งสำรองค่าเผื่อการลดลงของมูลค่าสินค้า

  จากการสอบทานรายการขายหลังวันที่ในงบการเงินพบว่า
  บริษัทมีรายการขายสินค้าขาดทุนขั้นต้นประมาณ 1.98 ล้านบาทจากยอดสินค้าคงเหลือ ณ วันที่ 30
  มิถุนายน 2551 ซึ่งเดิมบริษัทได้ตั้งสำรองค่าเผื่อดังกล่าวไว้แล้ว จำนวนเงิน 1.5 ล้านบาท
  และในปี 2550 สำรองเพิ่มอีก 500,000 บาท
  ฝ่ายบริหารเชื่อว่าสำรองดังกล่าวเพียงพอจากผลขาดทุนที่อาจเกิดขึ้นจากเรื่องดังกล่าว
  อย่างไรก็ตามผู้บริหารควรติดตามราคาขายดังกล่าวอย่างใกล้ชิด
  และพิจารณาทบทวนการตั้งสำรองการลดลงของมูลค่าสินค้าที่ขายได้ในราคาต่ำกว่าทุนให้เพียงพอ

2. บริษัทมีขาดทุนสุทธิจากการดำเนินงาน สำหรับปีสิ้นสุดวันที่ 30 มิถุนายน 2550 จำนวนเงิน
27.2 ล้านบาท ในขณะที่บริษัทมีกำไรสุทธิจากการดำเนินงาน สำหรับปีสิ้นสุดวันที่ 30 มิถุนายน
2549 จำนวนเงิน 78.7 ล้านบาท ซึ่งสาเหตุหลักมาจากต้นทุนผลิตที่สูง ได้แก่ ราคาของวัตถุดิบ
(Caprolactam) และราคาเชื้อเพลิง
ในขณะที่บริษัทยังไม่สามารถปรับราคาขายให้เหมาะสมกับต้นทุนได้
ทำให้เกิดผลขาดทุนจากการดำเนินงานดังกล่าว

ข้อสรุปเกี่ยวกับระบบการควบคุมภายใน

สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท
เพื่อประโยชน์ในการกำหนดขอบเขต วิธีการทดสอบรายการ
และระยะเวลาที่ใช้ในการตรวจสอบงบการเงิน สำหรับปีสิ้นสุดวันที่ 30 มิถุนายน 2551

ในการนี้ สำนักงานไม่พบจุดอ่อนของระบบการคุมภายในด้านบัญชี
ที่จะมีผลกระทบอย่างมีสาระสำคัญต่อการแสดงความเห็นต่องบการเงินสำหรับปีสิ้นสุดวันที่ 30
มิถุนายน 2551